gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt gl gl pt gl gl gl gl pt gl gl gl gl gl gl gl gl gl gl es gl en eo es gl en gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Labandeira: "A excepción ibérica suporá unha baixada importante no prezo da luz" - G24
O xuíz non imputará por encubrimento o sobriño do patrón do Villa de Pitanxo
O experto en enerxía considera unha boa nova que España e Portugal poidan limitar o prezo do gas
O catedrático de Economía da Universidade de Vigo pensa que a rebaixa da fiscalidade na luz xa tocara teito
Un tenso Consello Europeo de sete horas de duración dáballe este venres o visto e prace á excepción ibérica en materia enerxética. España e Portugal deberán enviarlle á Comisión Europea un proxecto de medidas a curto prazo, que pasarán ineludiblemente por limitar o prezo do gas para evitar o efecto contaxio no da electricidade.
Isto é posible porque a península Ibérica non só ten mínimas interconexións nesta materia co resto de Europa, senón tamén porque o seu mix enerxético é específico.
"España e Portugal, que teñen un mercado único eléctrico, están definidos pola última tecnoloxía que entra, que é a tecnoloxía do ciclo combinado. Iso quere dicir que cando o gas natural está moi alto en prezo, como levamos xa moitos meses, eses son os prezos que imperan no mercado eléctrico. Polo tanto, son boas noticias. Veremos a próxima semana como se artellan por así dicilo, pero eu creo que van levar a unha baixada importante do prezo da electricidade tanto para consumidores residenciais como para industrias", sinala Xavier Labandeira, catedrático de Economía da Universidade de Vigo e experto en enerxía.
O previsto é que os produtores de electricidade que empregan o gas para obtela reciban unha compensación temporal. Iso permitirá que os que producen con custos menores, como sucede coas enerxías renovables, entre elas a hidráulica, non reciban sobreprezos pola súa produción. Este experto considera que xa non había marxe para reducir a fiscalidade da luz:
"O Goberno empezou a reducir dunha maneira moi intensa a fiscalidade eléctrica xa o verán pasado. Reduciu o IVE, reduciu impostos especiais, reduciu impostos de produción a un custo moi elevado, aproximadamente catro mil millóns de euros, que é moito diñeiro. Diñeiro que deixou de recadar o sector público español", explica Labandeira.
Bruxelas comezará a analizar a semana vindeira as propostas de España e Portugal e poderían aprobarse nun prazo aproximado dun mes mediante un procedemento de urxencia.
15 países da UE piden limitar o prezo do gas
España e outros 14 países piden a Bruxelas limitar o prezo a todas as importacións de gas natural
A luz volve subir e o prezo medio supera os 194 euros o megawatt hora
A luz alcanza este sábado o prezo máis barato dende o 12 de xuño
Contido con Xeográficas España .
Galicia e outras catro comunidades apoian ao Goberno no recurso ao veto á pesca de fondo
Planas, a prol de recorrer o veto á pesca de fondo pero non de pedir a suspensión
Andalucía levará aos tribunais a reforma fiscal do Goberno
Cen mozos pasan unha semana desconectados para estudar os efectos da desconexión dixital
Síguenos en redes sociais
Aviso legal e Política de Privacidade